CELEX: 32012D0144
Language: sk
Date: 2012-03-08 00:00:00
Title: Vykonávacie rozhodnutie Rady 2012/144/SZBP z  8. marca 2012 , ktorým sa vykonáva rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

9.3.2012   
            
            
               SK
            
            
               Úradný vestník Európskej únie
            
            
               L 71/50
            
         VYKONÁVACIE ROZHODNUTIE RADY 2012/144/SZBP
   z 8. marca 2012,
   ktorým sa vykonáva rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (1), a najmä na jeho článok 6 ods. 1 a 2,
   keďže:
   
               (1)
            
            
               Rada 29. októbra 2010 prijala rozhodnutie 2010/656/SZBP.
            
         
               (2)
            
            
               Rada sa na základe preskúmania zoznamu osôb a subjektov, na ktoré sa vzťahujú obmedzujúce opatrenia stanovené v rozhodnutí 2010/656/SZBP, nazdáva, že dôvody na ponechanie určitých osôb na uvedenom zozname už pominuli.
            
         
               (3)
            
            
               Okrem toho informácie týkajúce sa jednej osoby na zozname uvedenom v prílohe I a osôb na zozname uvedenom v prílohe II k rozhodnutiu 2010/656/SZBP by sa mali aktualizovať,
            
         PRIJALA TOTO ROZHODNUTIE:
   Článok 1
   V prílohe I k rozhodnutiu 2010/656/SZBP sa záznam o tejto osobe:
   „Désiré Tagro“
   nahrádza záznamom uvedeným v prílohe I k tomuto rozhodnutiu.
   Článok 2
   Príloha II k rozhodnutiu Rady 2010/656/SZBP sa nahrádza znením, ktoré sa uvádza v prílohe II k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 8. marca 2012
      
         
            Za Radu
         
         
            predseda
         
         M. BØDSKOV
      
   
   
      (1)  Ú. v. EÚ L 285, 30.10.2010, s. 28.
   
      PRÍLOHA I
      
         Záznam uvedený v článku 1
      
      
                  Meno (a prípadné prezývky)
               
               
                  Identifikačné údaje (dátum a miesto narodenia, číslo pasu/preukazu totožnosti atď.)
               
               
                  Dôvody označenia
               
               
                  Dátum označenia zo strany OSN
               
            
                  Désiré Tagro
               
               
                  Číslo pasu: PD–AE 065FH08
                  Dátum narodenia: 27. januára 1959
                  Miesto narodenia: Issia, Pobrežie Slonoviny
                  Zomrel 12. apríla 2011 v Abidžane
               
               
                  Generálny tajomník tzv. „prezidentského úradu“ Laurenta GBAGBA: účasť v nelegitímnej vláde Laurenta GBAGBA, marenie mieru a zmierenia, odmietnutie výsledkov prezidentských volieb, účasť na násilnej represii ľudových hnutí.
               
               
                  Dátum označenia zo strany OSN: 30.3.2011
                  (označenie zo strany Európskej únie: 22.12.2010)
               
            
   
      PRÍLOHA II
      
         
            „PRÍLOHA II
            
               Zoznam osôb uvedených v článku 4 ods. 1 písm. b) a článku 5 ods. 1 písm. b)
            
            
                         
                     
                     
                        Meno (a prípadné prezývky)
                     
                     
                        Identifikačné údaje
                     
                     
                        Dôvody označenia
                     
                  
                        1.
                     
                     
                        Kadet Bertin
                     
                     
                        Narodený v roku 1957 v Mame.
                     
                     
                        Osobitný poradca Laurenta Gbagba ‚pre bezpečnosť, obranu a vojenskú výzbroj‘, bývalý minister obrany vo vláde Laurenta Gbagba.
                        Synovec Laurenta Gbagba.
                        Na úteku v Ghane. Je na neho vydaný medzinárodný zatykač.
                        Aktívne sa podieľal na prípadoch násilia a násilných únosov, na financovaní a ozbrojovaní milícií a ‚mladých vlastencov‘ (COJEP).
                        Zapojený do financovania a obchodovania so zbraňami a do obchádzania embarga.
                        Kadet Bertin mal privilegované vzťahy so západnými milíciami a pre Gbagba bol kontaktnou osobou pre styk s týmito skupinami. Zapojený do vytvorenia jednotiek smrti ‚Force Lima‘.
                        Z exilu v Ghane naďalej pripravuje ozbrojené opätovné prevzatie moci. Požaduje tiež okamžité prepustenie Gbagba.
                        Z dôvodu svojich finančných zdrojov, znalosti nelegálnych ciest obchodovania so zbraňami a pokračujúcich vzťahov so stále aktívnymi skupinami milícií (konkrétne v Libérii) Kadet Bertin stále predstavuje reálnu hrozbu pre bezpečnosť a stabilitu Pobrežia Slonoviny.
                     
                  
                        2.
                     
                     
                        Oulaï Delafosse
                     
                     
                        Narodený 28. októbra 1968.
                     
                     
                        Bývalý zástupca prefekta v Toulepleu. Vedúci Vlasteneckej únie za odboj Veľkého Západu (Union patriotique pour la résistance du Grand Ouest).
                        Ako veliteľ milícií bol zapojený do násilností a zločinov, konkrétne v oblasti Touleplue.
                        Ako priamy podriadený Kadeta Bertina bol veľmi aktívny počas povolebnej krízy v nábore libérijských žoldnierov, ako aj v nezákonnom obchodovaní so zbraňami s pôvodom v Libérii. Jeho jednotky rozsievali teror počas celej povolebnej krízy, pričom odstránili stovky osôb pochádzajúcich zo severu Pobrežia Slonoviny.
                        Z dôvodu svojho politického extrémizmu, blízkeho vzťahu s Kadetom Bertinom a úzkeho prepojenia na prostredie libérijských žoldnierov stále predstavuje hrozbu pre stabilitu krajiny.
                     
                  
                        3.
                     
                     
                        Pastor Gammi
                     
                     
                         
                     
                     
                        Veliteľ milície „Hnutie za oslobodenie západu Pobrežia Slonoviny“ (MILOCI) vytvorenej v roku 2004. Ako veliteľ MILOCI podporujúcej Gbagba bol zapojený do viacerých masakrov a násilností.
                        Na úteku v Ghane (údajne v Takoradi). Je na neho vydaný medzinárodný zatykač.
                        V exile sa stal členom ‚Medzinárodnej koalície za oslobodenie Pobrežia Slonoviny‘ (CILCI), ktorá aktívne pracuje na ozbrojenom odpore snažiacom sa o návrat Gbagba k moci.
                     
                  
                        4.
                     
                     
                        Marcel Gossio
                     
                     
                        Narodený 18. februára 1951 v Adjamé.
                        Číslo pasu: 08AA14345 (platný do 6. októbra 2013)
                     
                     
                        Na úteku mimo Pobrežia Slonoviny. Je na neho vydaný medzinárodný zatykač. Zapojený do sprenevery verejných financií a do financovania a ozbrojovania milícií.
                        Kľúčová postava vo financovaní Gbagbovho klanu a milícií. Je zároveň hlavným protagonistom v rámci nezákonného obchodovania so zbraňami.
                        Z dôvodu vysokého objemu prostriedkov, ktoré spreneveril, a svojej znalosti nezákonných sietí obchodovania so zbraňami je naďalej hrozbou pre stabilitu a bezpečnosť Pobrežia Slonoviny.
                     
                  
                        5.
                     
                     
                        Justin Koné Katina
                     
                     
                         
                     
                     
                        Na úteku v Ghane. Je na neho vydaný medzinárodný zatykač.
                        Zapojený do lúpežného prepadnutia Centrálnej banky štátov západnej Afriky (BCEAO).
                        Z exilu stále vystupuje ako Gbagbov hovorca. V tlačovej správe z 12. decembra 2011 tvrdí, že Ouattara voľby nikdy nevyhral a vyhlasuje, že nový režim je nelegitímny. Vyzýva na odpor a domnieva sa, že Gbagbo sa k moci vráti.
                     
                  
                        6.
                     
                     
                        Ahoua Don Mello
                     
                     
                        Narodený 23. júna 1958 v Bongouanou.
                        Číslo pasu: PD-AE/044GN02 (platný do 23. februára 2013).
                     
                     
                        Hovorca Laurenta Gbagba. Bývalý minister infraštruktúry a sanácie v nelegitímnej vláde.
                        V exile v Ghane. Je na neho vydaný medzinárodný zatykač.
                        Z exilu naďalej vyhlasuje, že prezident Ouattara bol zvolený podvodom, a neuznáva jeho autoritu. Odmieta reagovať na výzvu vlády Pobrežia Slonoviny na zmierenie, v tlači pravidelne vyzýva na povstanie a v utečeneckých táboroch v Ghane uskutočňuje mobilizačné kampane.
                        V decembri 2011 vyhlásil, že Pobrežie Slonoviny je ‚obsadeným kmeňovým štátom‘ a že ‚dni režimu prezidenta Ouattaru sú spočítané‘.
                     
                  
                        7.
                     
                     
                        Moussa Touré Zéguen
                     
                     
                        Narodený 9. septembra 1944.
                        Starý pas číslo: AE/46CR05.
                     
                     
                        Vedúci Zoskupenia vlastencov za mier (GPP).
                        Zakladateľ ‚Medzinárodnej koalície za oslobodenie Pobrežia Slonoviny‘ (CILCI).
                        Od roku 2002 je veliteľom milícií a od roku 2003 vedie GPP. Pod jeho velením sa z GPP stala ozbrojená ruka Gbagba v Abidžane a na juhu krajiny.
                        Spolu s GPP je zodpovedný za mnohé násilnosti zamerané najmä na pôvodné obyvateľstvo na severe krajiny a na odporcov bývalého režimu.
                        Osobne zapojený do povolebného násilia (konkrétne vo štvrtiach Abobo a Adjamé).
                        Touré Zéguen počas exilu v Akkre založil ‚Medzinárodnú koalíciu za oslobodenie Pobrežia Slonoviny‘ (CILCI), ktorej cieľom je dostať Gbagba späť k moci.
                        Z exilu vydáva plamenné vyhlásenia (napríklad na tlačovej konferencii 9. decembra 2011) a naďalej zostáva stúpencom konfliktu a ozbrojenej pomsty. Zastáva názor, že vedenie Pobrežia Slonoviny za prezidenta Ouattaru je nelegitímne a krajina sa opätovne stala ‚kolóniou‘ a ‚vyzýva jej obyvateľov na vyhnanie podvodníkov‘ (časopis Mladá Afrika, júl 2011).
                        Píše blog, v ktorom dôrazne vyzýva na mobilizáciu obyvateľstva Pobrežia Slonoviny proti Ouattarovi.“